open-index/open-wikipedia-markdown huggingface dataset:
ჰერცის დალერი

**ჰერცის დალერი** — XVII—XVIII სს მიჯნაზე მოჭრილი შვედური მონეტა. 

იჭრებოდა კარლ XII-ის მიერ გაწეული სამხედრო ხარჯების დასაფარად ჩრდილოეთის ომის დროს შვედეთში. ბარონმა ჰერცმა სპილენძის საკრედიტო მონეტა მოაჭრევინა 1 ვერცხლის დალერის ღირებულებისა. კარლის გარდაცვალების შემდეგ მიმოქცევაში უკვე 12 მლნ ჰერცის დალერი იყო. ნიშტადტის ზავის შემდეგ (1721) ჰერცის დალერის ღირებულება ორმაგად შემცირდა, მოკლე დროში კი სრულიად გაუფასურდა.

## გამოსახულება და ლეგენდები 
* ავერსზე: გვირგვინის ან ანტიკური არსების გამოსახულება;
* რევერსზე:ღირებულების ნიშანი.

## რესურსები ინტერნეტში 
* რუსულ ენაზე

კატეგორია:შვედეთის მონეტები
ამადუ ტუმანი ტურე

**ამადუ ტუმანი ტურე** (; დ. 4 ნოემბერი, 1948, მოპტი, მალი — გ.  10 ნოემბერი, 2020, თურქეთი) — მალელი პოლიტიკური მოღვაწე. მალის პრეზიდენტი 2002 წლიდან. მანამდე პრეზიდენტის მოვალეობას ასრულებდა 1991 წლის 26 მარტიდან, ამავე წლის 8 ივნისამდე.

დაამხეს 2012 წლის სამხედრო გადატრიალების შედეგად. ამავე წლის 20 აპრილს გადატრიალების შედეგად ქვეყნის სათავეში მოსულმა სამხედროებმა ნება დართეს ამადუ ტუმანი ტურეს და ქვეყანა დატოვა. გაემგზავრა სენეგალში.

## იხილეთ აგრეთვე
* მალის პრეზიდენტი

## რესურსები ინტერნეტში
*Son portrait 

## სქოლიო
კატეგორია:მალის პრეზიდენტები
კატეგორია:დაბადებული 4 ნოემბერი
კატეგორია:დაბადებული 1948
კატეგორია:გარდაცვლილი 10 ნოემბერი
კატეგორია:გარდაცვლილი  2020
კატეგორია:გადატრიალების შედეგად თანამდებობიდან გადაყენებული ლიდერები
კატეგორია:ლიდერები რომლებმაც ძალაუფლება ხელში აიღეს პუტჩით
50/50 (2011 წლის ფილმი)

***50/50*** — 2011 წლის კომედიური დრამა, რომლის რეჟისორია ჯონათან ლევინი, სცენარის ავტორი კი უილ რეისნერი. სიუჟეტი დაფუძნებულია რეისნერის ცხოვრებაზე და მოგვითხრობს 27 წლის ჟურნალისტ ადამ ლერნერზე, რომელიც აღმოაჩენს რომ სიმსივნე აქვს. სურათში მთავარ როლებს ასრულებენ ჯოზეფ გორდონ-ლევიტი, სეთ როგენი, ბრაის დალას ჰაუარდი და ანა კენდრიკი.

ფილმის პრემიერა 2011 წლის 30 სექტემბერს შედგა და მისმა შემოსავალმა დაახ. $40 მილიონს მიაღწია.

## რესურსები ინტერნეტში 
* 

## სქოლიო 
კატეგორია:2011 წლის ფილმები
კატეგორია:ამერიკული ფილმები
კატეგორია:Summit Entertainment-ის ფილმები
კატეგორია:ამერიკული კომედიურ-დრამატული ფილმები
სეხმეტი

thumb|right|ქალღმერთი სეხმეტი

thumb|слева|200xp|სეხმეტი

**სეხმეტი**, სახმეტი (ეგვიპ. „ძლიერი“) — ქალღმერთი ეგვიპტურ მითოლოგიაში, ქვემო ეგვიპტის  ქალაქ ლეტოპოლისის ღვთაება, მუდამ ლომის სახით წარმოსახული (ლომისთავიანი). მისი მთავარი საკულტო ცენტრი იყო მემფისი.  ფთას და ნეფერტემის გვერდით დგას და შეადგენს მემფისურ სამებას. ავი პრინციპი, ომისა და ჭირის ღვთაება, რომელიც კაცთა ტომის მოსპობას იზრახავს. თებეში მუტის ორეულია, აქვს ტაძარი კარნაკშიც. ძველ სამეფოში მეფის დედად და მფარველად ითვლებოდა. 

## ლიტერატურა 
* აკაკი გელოვანი – მითოლოგიური ლექსიკონი, გამომცემლობა საბჭოთა საქართველო, თბილისი, 1983

კატეგორია: ეგვიპტური მითოლოგია

კატეგორია:ეგვიპტური ღვთაებები
კატეგორია:ღმერთები ანბანის მიხედვით
ჰანს კლოოსი

**ჰანს კლოოსი** ( დ. 8 ნოემბერი, 1885, მაგდებურგი — გ. 26 სექტემბერი, 1951, ბონი) — გერმანელი გეოლოგი. მოღვაწეობდა ძირითადად სტრუქტურულ გეოლოგიაში. მისი უმცროსი ძმა ერნსტ კლოოსი, აგრეთვე იყო გეოლოგი. ჰანს კლოოსი დაიბადა ქალაქ მაგდებურგში, 1909 წელს დაამთავრა ფრაიბურგის უნივერსიტეტი, 1910 წლიდან ხდება ამავე უნივერსიტეტის დოქტორი. პირველი მსოფლიო ომის დაწყებამდე მუშაობდა ინდონეზიასა და ნამიბიაში. ომის შემდეგ კლოოსმა დაიწყო ინტრუზიებისა და მათი სტრუქტურის შესწავლა. 1919 წელს ბრესლაუს უნივერსიტეტში მიენიჭა გეოლოგიის პროფესორის წოდება, 1926 წლიდან კი ბონის უნივერსიტეტის პროფესორია. 

გამოკვლევებს ატარებდა სკანდინავიის ქვეყნებში, ინგლისსა და ჩრდილოეთ ამერიკაში. ფართოდ შეისწავლა გრუნტის დეფორმაცია, გრუნტის ტექტონიკა. ნასხლეტების ფიზიკური მექანიკის შესასწავლად იყენებდა მასშტაბურ მოდელებს. კლოოსმა ცენტრალური და დასავლეთი ევროპის დიდი ინტრუზიული სხეულების შესწავლის საფუძველზე გამოიტანა დასკვნა, რომ გრანიტული მასივების შიგა სტრუქტურის შესწავლით შესაძლებელია დავადგინოთ მათი ფორმა და შეჭრის მექანიზმი. გარდაიცვალა 1951 წელს ქალაქ ბონში. 

## რესურსები ინტერნეტში 
* ჰანს კლოოსი ენციკლოპედია ბრიტანიკა 
* ჰანს კლოოსი — ბიოგრაფია  
* გერმანიის ეროვნული ბიბლიოთეკა 

## სქოლიო
კატეგორია:გერმანელი გეოლოგები
კატეგორია:დაბადებული 1885
კატეგორია:გარდაცვლილი 1951
მუსა ტრაორე

**მუსა ტრაორე** (; დ. 25 სექტემბერი, 1936, კაესი, მალი — გ.  15 სექტემბერი, 2020, ბამაკო) — მალელი სამხედრო და სახელმწიფო მოღვაწე. მალის პრეზიდენტი 1968-1991 წლებში.

მუსა ტრაორე დაიბადა დასავლეთ მალის ქალაქ კაესში, საფრანგეთის არმიის მოსამსახურის ოჯახში. მიეკუთვნება მალინკეს ეთნიკურ ჯგუფს. 1960 წელს დაამთავრა ფრეჟიუსის სამხედრო სკოლა (საფრანგეთი). მალის დამოუკიდებლობის გამოცხადების შემდეგ დაბრუნდა სამშობლოში და დაიწყო სამხედრო კარიერა. 

1968 წლის 19 ნოემბერს დაამხო მოდიბო კეიტა.  

1990 ელს ქვეყანაში დაიწყო მასობრივი სახალხო გამოსვლები მუსა ტრაორეს რეჟიმის წინააღმდეგ, რასაც მოჰყვა მისი ხელისუფლებიდან ცამოშორება და დაპატიმრება. 1992 წელს სასამართლომ მას სიკვდილით დასჯა მიუსაჯა, მაგრამ პრეზიდენტმა ალფა უმარ კონარემ განაჩენი შეუცვალა სამუდამო პატიმრობით. 1999 წელს სასამართლომ კვლავ სიკვდილით დასჯა მიუსაჯა ეკონომიკური დანაშაულისათვის, მაგრამ ალფა უმარ კონარემ კვლავ შეცვალა განაჩენი სამუდამო პატიმრობით. 

## იხილეთ აგრეთვე
* მალის პრეზიდენტი

## რესურსები ინტერნეტში
*Moussa Traoré. (2008). In Encyclopædia Britannica. Retrieved October 24, 2008, from Encyclopædia Britannica Online.
*Lamine Diallo. Président Moussa Traoré 1968 - 1991 . Anciens Présidents: Présidence de la République du Mali (Official Website of the Presidency of the Republic of Mali) 10 June 2003.

## სქოლიო
კატეგორია:მალის პრეზიდენტები
კატეგორია:დაბადებული 25 სექტემბერი
კატეგორია:დაბადებული 1936
კატეგორია:გარდაცვლილი 15 სექტემბერი
კატეგორია:გარდაცვლილი 2020
კატეგორია:ლიდერები რომლებმაც ძალაუფლება ხელში აიღეს პუტჩით
კატეგორია:გადატრიალების შედეგად თანამდებობიდან გადაყენებული ლიდერები
კატეგორია:სახელმწიფოსა და მთავრობის მეთაურები, რომლებიც მოგვიანებით დააპატიმრეს
ალფა უმარ კონარე

**ალფა უმარ კონარე** (; დ. 2 თებერვალი, 1946, კაესი, მალი) — მალელი პოლიტიკური მოღვაწე. მალის პრეზიდენტი 1992-2002 წწ. 1978-1980 წწ. ასრულებდა ახალგაზრდობის, სპორტის ხელოვნებისა და კულტურის მინისტრის მოვალეობას. 1981-1992 წწ. იუნესკოს და გაეროს განვითარების პროგრამის  კონსულტანტი.  პრეზიდენტად აირჩიეს ამადუ ტუმანი ტურეს სამხედრო რეჟიმის მიერ ჩატარებული თავისუფალი არჩევნების შედეგად. თანამდებობაზე დარჩა 2 ვადით. 1999-2001 წლებში დასავლეთ აფრიკის ქვეყნების ეკონომიკური თანამშრომლობის თავმჯდომარეა. 2003-2008 წლებში ეკავა აფრიკის კავშირის თავმჯდომარის თანამდებობა. 

## იხილეთ აგრეთვე
* მალის პრეზიდენტი

## რესურსები ინტერნეტში
* «Curriculum Vitae of H.E. Alpha Oumar Konare, Chairperson of the Commission of the African Union» 

კატეგორია:მალის პრეზიდენტები
კატეგორია:დაბადებული 1946
კატეგორია:დაბადებული 2 თებერვალი
კატეგორია:ცოცხალი ადამიანები
მოდიბო კეიტა

**მოდიბო კეიტა** (; დ. 4 ივნისი, 1915, ბამაკო — გ. 16 მაისი, 1977, ბამაკო) — მალელი და ფრანგი პოლიტიკური მოღვაწე. მალის ეროვნულ-განმათავისუფლებელი მოძრაობის ლიდერი. პირველი პრეზიდენტი 1960-1968 წწ. აფრიკული სოციალიზმის ერთ-ერთი თეორეტიკოსი.

დაამხეს სახელმწიფო გადატრიალების შედეგად. გარდაიცვალა პატიმრობაში. 

## იხილეთ აგრეთვე
* მალის პრეზიდენტი
* მალის ფედერაცია

## რესურსები ინტერნეტში
*modibokeita.free.fr: Site devoted to Modibo Keita : portrait, discussion, photos, and videos.
*Article du journal Le Flambeau Bamako, Mali.(Organe de la Jeunesse Union Africaine - Mali): Modibo Keita "Notre liberté serait un mot vide de sens si nous devions toujours dépendre financièrement de tel ou tel pays".

კატეგორია:მალის პრეზიდენტები
კატეგორია:დაბადებული 4 ივნისი
კატეგორია:დაბადებული 1915
კატეგორია:გარდაცვლილი 16 მაისი
კატეგორია:გარდაცვლილი 1977
კატეგორია:დამხობილი პრეზიდენტები
კატეგორია:გადატრიალების შედეგად თანამდებობიდან გადაყენებული ლიდერები
კატეგორია:სახელმწიფოსა და მთავრობის მეთაურები, რომლებიც მოგვიანებით დააპატიმრეს
საქაროწვერი

**საქაროწვერი** — მთა საქართველოში, კახეთის მხარეში, ახმეტის მუნიციპალიტეტში. მდებარეობს თუშეთ-ხევსურეთის კავკასიონის მთავარ ქედზე, მდინარე თუშეთის ალაზნის მარჯვენა შენაკადის — ორწყლის ზემოთში. სიმაღლე ზღვის დონიდან 2977 მ. აგებულია იურული თიხაფიქლებით. აქვს კონუსის ფორმა. შემოსილია სუბალპური და ალპური მცენარეულობით.

## ლიტერატურა
კატეგორია:კახეთის მხარის მთები
კატეგორია:თუშეთ-ხევსურეთის კავკასიონის მთები
სენეგალი (მდინარე)

**სენეგალი** () — მდინარე დასავლეთ აფრიკაში. წარმოადგენს სახელმწიფო საზღვარს სენეგალსა და მავრიტანიას შორის. მდინარის სიგრძეა 1 790 კმ. 

სახელწოდება მომდინარეობს ბერბერული ეთნიკური ჯგუფის *სენეგასაგან*, რომლებიც ცხოვრობენ მდინარის სანაპიროზე. ევროპელებისათვის მდინარე ცნობილი გახდა მას შემდეგ, რაც 1444  წელს მდინარე აღმოაჩინა მეზღვაურმა დინიშ დიაშმა. 

## რესურსები ინტერნეტში 
* The Hydrology of Senegal (PowerPoint presentation) 

კატეგორია:სენეგალის მდინარეები
კატეგორია:მავრიტანიის მდინარეები
კატეგორია:მალის მდინარეები
კაესი

**კაესი** () — ქალაქი მალიში. მდებარეობს ქვეყნის უკიდურეს დასავლეთ ნაწილში, სენეგალის სახელმწიფო საზღვართან ახლოს მდინარე სენეგალის ნაპირებზე. კაესის რეგიონის ადმინისტრაციული ცენტრი. მოსახლეობა შეადგენს 127 368 ადამიანს (2009 წელი).

კაესში დაიბადა ქვეყნის ორი პრეზიდენტი მუსა ტრაორე და ალფა უმარ კონარე.

## ისტორია 
1892-1899 წლებში იყო საფრანგეთის სუდანის დედაქალაქი (1899 წლიდან დედაქალაქი გადაიტანეს ბამაკოში). კაესი იყო ნაოსნობის საბოლოო პუნქტი მდინარე სენეგალზე. მეორე მსოფლიო ომის დროს კაესში გადაზიდეს და შეინახეს საფრანგეთის ბანკის ოქროს მარაგი.

## გეოგრაფია 
ქალაქი მდებარეობს სენეგალის სახელმწიფო საზღვრის სიახლოვეს, მდინარე სენეგალზე, დაახლოებით 420 კმ-ით ჩრდილო-დასავლეთით ქვეყნის დედაქალაქ ბამაკოდან, ზღვის დონიდან 46 მეტრ სიმაღლეზე. ქალაქი კაესი არის ფრანგების მიერ 1880-იან წლებში გაყვანილი «დაკარი — ბამაკოს» ხაზის რკინიგზის სადგური. ფუნქციონირებს საერთაშორისო აეროპორტი.

## მოსახლეობა 
2013 წლის მონაცემებით ქალაქის მოსახლეობის რაოდენობა შეადგენს 153 222 ადამიანს.

*ქალაქის მოსახლეობის რაოდენობის დინამიკა წლების მიხედვით:*

## რესურსები ინტერნეტში
* Portions of this article are a translation of French language Wikipedia's Kayes
* Colonial history of Kayes 
* View of Sénégal River Bridge at Kayes

## სქოლიო
კატეგორია:მალის ქალაქები
დაუნტონის სააბატო

**დაუნტონის სააბატო** (ინგლ. Downton Abbey) — ბრიტანული სატელევიზიო დრამატული სერიალი შექმნილი ბრიტანული მედია კომპანიის "Carnival Films" მიერ სატელევიზიო ქსელისთვის "ITV". სერიალი გადაღებულია ჩრდილოეთ იორკშირის გამოგონილ დაუნტონის სააბატოში. სერიალი მსახიობი და მწერალი ჯულიან ფელოუსის შექმნილი და დაწერილია. მისი პრემიერა ბრიტანეთში 2010 წლის 26 სექტემბერს შედგა.

მაყურებელთა რეიტინგი ამ ე. წ. ჟანრული სანახაობისთვის ძალიან მაღალი იყო. რის შედეგადაც დადგმის პირველი სეზონი რამდენიმე ჯილდოს ლაურეატი გახდა. მეორე სეზონის გამოსვლისთვის სერიალი 1981 წლიდან ყველაზე წარმატებული ბრიტანული კოსტიუმირებული ისტორიული დრამა გახდა, ხოლო 2011 წელს გინესის მსოფლიო რეკორდების წიგნში შევიდა, როგორც წლის "კრიტიკოსთა მიერ ყველაზე დამსახურებული ინგლისურენოვანი სატალევიზიო დადგმა". მეორე სეზონი 2011 წლის შემოდგომაზე გავიდა ეთერში. 2011 წლის 3 ნოემბერს ITV-მ დაადასტურა, რომ დადგმის მესამე სეზონი სატელევიზიო ეთერში 2012 წლის სექტემბერში გავიდოდა.

ფილმში ზედმიწევნით არის აღწერილი XX საუკუნის დამდეგის ინგლისის ატმოსფერო, როგორც პერსონაჟთა ხასიათით, ისე საკადრო ანტურაჟით, და ეხება ისეთ მომენტებს, როგორიცაა ტექნიკური პროგრესი (ელექტროენერგიის, ტელეფონის, ავტომანქანების შემოსვლა), ქალთა ემანსიპაცია, პირველი მსოფლიო ომი, ესპანური გრიპის ეპიდემია და მრავალი სხვა.

## სქოლიო
კატეგორია:ინგლისურენოვანი ტელესერიალები
კატეგორია:ისტორიული დრამატული სერიალები
კატეგორია:ტელესერიალები ანბანის მიხედვით
ევროპის თასების მფლობელთა თასი 1964-1965

**ევროპის თასების მფლობელთა თასი 1964-1965** — ევროპის ქვეყნების თასების მფლობელთა თასის მეხუთე გათამაშება. გამარჯვებული გახდა ლონდონის „ვესტ ჰემ იუნაიტედი“, რომელმაც ფინალში „მიუნხენ-1860“ დაამარცხა, ანგარიშით 2–0.

## შედეგები 
### მეთექვსმეტედფინალი 
*შოტლანდიურ „დანდისა“ და პორტუგალიურ „სპორტინგს“ პირდაპირ მიენიჭათ მერვედფინალის საგზურები.*

|}

;*გადათამაშება*

|}
:*გამარჯვებული გამოვლინდა მონეტის აგდებით.*

### მერვედფინალი 
|}

;*გადათამაშება*

|}

### მეოთხედფინალი 
|}

### ნახევარფინალი 
|}

;*გადათამაშება*

|}

### ფინალი 
## რესურსები ინტერნეტში 
* The Rec.Sport.Soccer Statistics Foundation.
* უეფა-ს საიტზე .

1964-65
კატეგორია:1964 წელი ფეხბურთში
კატეგორია:1965 წელი ფეხბურთში
საქინფორმი

**საქინფორმი**  — საქართველოს სსრ მინისტრთა საბჭოსთან არსებული საინფორმაციო სააგენტო, რესპუბლიკის მთავარი საინფორმაციო სამსახური პრესის, ტელევიზიისა და რადიომაუწყებლობისათვის. შედიოდა საბჭოთა კავშირის დეპეშათა სააგენტოს (საკდესის) საკავშირო და საზღვარგარეთის საინფორმაციო-პროპაგანდისტულ სამსახურში. შეიქმნა თბილისში 1921  წლის მარტში (ეწოდებოდა რუსეთის დეპეშათა სააგენტოს ამიერკავკასიის განყოფილების სამმართველო). 1923 წლის 6 მარტს ამიერკავკასიის ცაკის დადგენილებით გადაკეთდა და დაერქვა ამიერკავკასიის დეპეშათა სააგენტო, 1936  წლის დამლევს (ასფსრ გაუქმების შემდეგ) — საქართველოს დეპეშათა სააგენტო (საქდესი), ხოლო 1972 წლიდან —საქინფორმი.

საქინფორმი საქართველოს რესპუბლიკის, საოლქო, საქალაქო და რაიონულ გაზეთებს, ტელევიზიასა და რადიოს სატელეტაიპო არხებით აწვდიდა მრავალფეროვან ინფორმაციას პარტიული, საბჭოური, პროფკავშირული, კომკავშირული ორგანოების საქმიანობის შესახებ, აგრეთვე ანგარიშებს ეკონომიკურ, სოციალურ, კულტურულ ცხოვრებაში მომხდარი უმნიშვნელოცვანესი მოვლენების თაობაზე, საკდესის არხებით იღებდა ინფორმაციას სსრკ და საზღვარგარეთის ქვეყნების შესახებ, სსრკ-ში და საზღვარგარეთ ავრცელებდა მრავალფეროვან ინფორმაციას საქართველოს რესპუბლიკის შესახებ. ჰქონდა საკორესპონდენტო პუნქტები აფხაზეთისა და აჭარის ასს რესპუბლიკებში, დამხრეთ ოსეთის ავტონომიურ ოლქსა და ცალკეულ რეგიონებში.

საქინფორმის შემადგენლობაში იყო 5 მთავარი რედაქცია (რესპუბლიკური, საკავშირო, უცხოეთის, ფოტოინფორმაციისა და მთარგმნელთა), აგრეთვე 5 განყოფილება. მის საქმიანობას ხელმძღვანელობდა დირექცია.

## ლიტერატურა
კატეგორია:საქართველოს სსრ
Guerrillero Heroico

[მინი|250პქ|Guerrillero Heroico|[ალბერტო კორდას მიერ გადაღებული ჩე გევარას ცნობილი ფოტო]]
მინი|250პქ|პოპულარული, ამოჭრილი ვერსია
**Guerrillero Heroico** () — მარქსისტი რევოლუციონერის — ჩე გევარას საკულტო ფოტო, რომელზეც ის გამოსახულია თავის შავი ბერეტით, გადაიღო ალბერტო კორდამ. გადაღებულია 1960 წლის 5 მარტს, კუბის დედაქალაქ ჰავანაში, ხომალდ „ლა-კუბღის“ () აფეთქების დროს დაღუპულთათვის პატივის მიგების ცერემონიის დროს. 1960-იანი წლების ბოლოს იგი იქცა ქარიზმატულ და სადავო კულტურულ გამოსახულებად. კორდას თქმით, ფოტოს გადაღების მომენტში, მან ასახა გევარას გამომეტყველება, რომელიც სავსე იყო „აბსოლუტური ულმობელობით“, სიბრაზითა და ტკივილით. წლების შემდეგ, კორდა აღნიშნავდა, რომ ფოტო ასახავდა ჩეს მტკიცე და სტოიკურ ხასიათს. ფოტოს გადაღებისას, გევარა 31 წლის იყო. 

მერილენდის ხელოვნების ინსტიტუტ-კოლეჯმა სურათს  XX საუკუნის სიმბოლო და მსოფლიოს ყველაზე ცნობილი ფოტო უწოდა, რითაც ხაზს უსვამს სურათის ყველგანმყოფობის ბუნებას და ფართო მოწოდებას. მისი ვერსიები დახატეს, დაბეჭდეს, გააციფრულეს, ამოქარგეს, ტატუებზე დაიტანეს, ტრაფარეტები გააკეთეს, გამოასკულპტურეს თუ ამოსახეს ყველა წარმოსადგენ ზედაპირზე. როგორც ვიქტორიასა და ალბერტის მუზეუმის ხელმძღვანელობამ განაცხადა, ფოტო იმაზე მეტად იქნა გამრავლებული, ვიდრე სხვა ნებისმიერი ფოტოგრაფიული ნამუშევარი. კალიფორნიის ფოტოგრაფიის მუზეუმის დირექტორმა ჯონათან გრინმა კი ივარაუდა, რომ „კორდას ფოტო თავისი გზით მუშაობდა მთელი მსოფლიოს ენებში. ის გახდა ალფა-რიცხვითი სიმბოლო, იეროგლიფი, მყისიერი სიმბოლო. ის მისტერიულად ხელახლა ჩნდება ყველგან, სადაც კი კონფლიქტია. ისტორიაში არ არსებობს სხვა მისი მსგავსი, რომელიც ამ გზით მუშაობს“. 

სურათის ისტორია და თანამედროვე მსოფლიო გავლენა საფუძვლად დაედო ტირშა ზიფის 2008 წლის დოკუმენტურ ფილმს *„ჩევოლუცია“*, ისევე როგორც მაიკლ კეისის 2009 წელს გამოსულ წიგნს *„ჩეს სიცოცხლე სიკვდილის შემდეგ: სურათის მემკვიდრეობა“*.

## გალერეა

ფაილი:Leica M2 Summicron 35.jpg|ფოტოაპარატი Leica M2, რომლის მოდელითაც კორდამ ფოტო გადაიღო
ფაილი:KordaFilmRollChe.jpg|კორდას ფირის ნეგატივები
ფაილი:SculptureCheGuevaraCuba.jpg|გევარას გამოსახულება კუბის შინაგან საქმეთა სამინისტროს შენობის ფასადზე, ჰავანის რევოლუციის მოედანი.
ფაილი:Plaza Che, Bogotá.jpg|*პლასა ჩე* ბოგოტაში

## რესურსები ინტერნეტში
*BBC: Che: The Icon and the Ad, by Stephanie Holmes, October 5, 2007
*CNN Video: Examining an Iconic Image 
*Gallery of Pictures from *The Guardian*
* *Guerrillero Heroico*: a Brief History  by Trisha Ziff
* Che Guevara Spray Paint Stencil
*''Che's Afterlife: The Legacy of an Image'' by Michael Casey  - image collection from the book
*MSNBC: Che Guevara, Revolutionary or Chic Icon? by Tyler Vaughn, August 14, 2006
*Washington Post: Che Guevara's Iconic Image Endures by Martha Irvine, Sept 23 2006

## სქოლიო
კატეგორია:ჩე გევარა
კატეგორია:ფოტოგრაფია
წმინდა ლუსიას დღე

thumb|წმინდა ლუსიას ქანდაკება ბოსტონში
**წმინდა ლუსიას დღე** ( ) — დღე, რომელსაც სკანდინავიის ქვეყნები 13 დეკემბერს დღესასწაულობენ. გარდა ამისა, წმინდა ლუსიას დღე აღინიშნება კუნძულ სიცილიაზეც.

## ისტორია 
სავარაუდებელია, რომ დღესასწაული სიცილიელ მოწამე ლუსიას უკავშირდება, რომელსაც ჯერ თვალის სინათლე წარსტაცეს, შემდეგ კი მოაკვდინეს ქრისტეს რწმენის გამო. თუმცა არსებობს ლეგენდაც, რომლის თანახმად, შუა საუკუნეებში ცხოვრობდა ვინმე ლუსია, რომელიც ცოლად შვედ მეთევზეს ჰყავდა. ერთხელ მეთევზე ზღვაში გასულა და სწორედ იმ დროს ამოვარდნილა თოვლბუქი. უწმინდური ძალა თურმე მიწაზე დათარეშობდა იმ ღამეს და შუქურაც ჩაუქვრია, ამიტომ ლუსია ჩიქაღდნით ხელში გასულა სანაპიროზე, რათა საყვარელი ქმრისთვის ნავმისადგომამდე გზა მიენიშნებინა. ამ საქციელით ქალს ეშმაკები გაუღიზიანებია, ისინი ლუსიას თავს დასხმიან და თავი მოუკვეთავთ. ლუსიას სიკვდილის შემდეგაც კი მისი ლანდი  კლდეზე ჩირაღდნით ხელში იდგა თურმე. 
 
პატარა გოგონების ლუსიად გამოწყობის ჩვეულება გერმანიიდან შევიდა. გერმანიაში  XVI—XVII საუკუნეებში, როდესაც წმინდანების, განსაკუთრებით კი წმინდა ნიკოლოზის კულტი იკრძალებოდა, შობაზე იდეა გაჩნდა, კეთილი მოხუცი ყრმა იესოთი შეეცვალათ, რომელსაც თეთრ კაბაში ჩაცმული გოგონა განასახიერებდა. ეს ტრადიცია გერმანიაში არ შენარჩუნდა, მაგრამ შვედეთში კი შეაღწია. XVIII—XIX საუკუნეებში ეს ჩვეულება შობამდე, 13დეკემბერს იქნა გადატანილი, ხოლო დღესასწაულის მთავარ გმირად იესო კი არა, ლუსია იქცა. 1927 წელს ლუსიას პირველი მსვლელობა გაიმართა დედაქალაქ სტოკჰოლმში.

## დღესდღეობით 
thumb|ზაფრანიანი ფუნთუშები
წმინდა ლუსიას დღის აღნიშვნის ჩვეულება თითქმის არ შეცვლილა. სტოკჰოლმსა და ჰელსინკიში წმინდა ლუსიის ასარჩევად ცერემონია იმართება, შემდეგ კი კორონაცია ხდება. მას თეთრ კაბას აცმევენ,  თავზე კი ანთებული სანთლებით შემკულ გვირგვინს ადგამენ, რის შემდეგაც საკარნავალოდ მორთულ-მოკაზმული ბავშვების მსვლელობა იწყება. შვედური კორონაცია ეროვნულ მუზეუმ სკანსენში ტარდება, ფინური კი ჰელსინკის მთავარ ტაძარში. „ზეიმის დედოფალი“ სიმბოლურადაა გამოწყობილი: თეთრი კაბა უბიწობასა და სისპეტაკეს განასახიერებს, წითელი ქამარი, რომელიც წელზე აქვს შემოვლებული — მოწამებრივ სიკვდილს, გვირგვინი  — ნიმბს, სიწმინდის სიმბოლოს, ანთებული სანთლები კი  — სინათლეს. 

სკოლები საკუთარ ლუსიას ირჩევენ და ტრადიციულ საგალობლებს გალობენ. ზეიმობენ ოჯახებშიც, სადაც ლუსიას როლი, როგორც წესი, უმცროს ქალიშვილს ერგება ხოლმე, რომელიც მშობლებსა და დედმამიშვილებს უმასპინძლდება ტრადიციული ზაფრანიანი ფუნთუშებითა და ყავით. ამის მერე სიმღერით აღვიძებენ ყველას, ვინც ლუსიას ჯერ არ შეგებებია. ეს მძინარე პიროვნება, როგორც წესი, ოჯახის მამა უნდა იყოს.
## სადღესასწაულო სუფრა 
გამორჩეული კერძი  — ზაფრანიანი ფუნთუშებია, რომელთაც რვიანის ფორმა აქვთ და სპირალისებული კიდეები ამშვენებს. ფუნთუშებს ყავას, გლინტვეინსა და ლუდსაც კი აყოლებენ. ზოგიერთი იულმუსსაც მიირთმევს, რაც ქართული ბურახის ანალოგია.   [5]

ზეიმი ყოველთვის ლუსიასადმი მიძღვნილი სიმღერებით არის გაფორმებული. ყველაზე ცნობილი სიმღერაა „სანტა ლუსია“.
## რესურსები ინტერნეტში 
*Nordisk Familjebok, article Lucia Nordisk Familjebok, 1912 
*"A Nocturnal upon Saint Lucy's Day," John Donne-ის პოემა (1572–1631)

კატეგორია:დღესასწაულები
კატეგორია:შვედური კულტურა
ავენიდა პაულისტა

280px|thumb|right|ავენიდა პაულისტა
**ავენიდა პაულისტა** (Avenida Paulista) — სან-პაულუში ყველაზე დიდი და ცნობილი გამზირი.

## რესურსები ინტერნეტში 
* ავენიდა პაულისტა 

კატეგორია:სან-პაულუ
Beautiful, Dirty, Rich

**Beautiful, Dirty, Rich** () — ამერიკელ პოპ-მომღერალ ლედი გაგას სიმღერა, რომელიც შესულია მომღერლის სადებიუტო ალბომში *The Fame* (2008). სიმღერა გამოვიდა, როგორც პრომო სინგლი ალბომის 2008 წლის 16 სექტემბერს.  ეს არის უტემპო საცეკვაო პოპ სიმღერა, რომელშიც გამოიყენება მძიმედ სინთეზატორი და სიმღერის ტექსტი მოგვითხრობს გაგას ცხოვრებას ქალაქ ნიუ იორკის ქვემო აღმოსავლეთ მხარეში. გაგს თქმით მან დაწერა სიმღერა როდესაც გაიკეთა ბევრი "ნარკოტიკი" და როდესაც ცდილობდა დაევიწყებინა ყველაფერი "ცუდი".

სიმღერამ კრიტიკოსების მხრიდან დაიმსახურა დიდი ყურადღება, მათ შეაქეს სიმღერის ტექსტი და სახალისო ბუნება. სიმღერამ მიაღცია მცირე კომერციული წარმატება, მან დაიკავა ოთხმოცდამეცხრე ადგილი დიდი ბრიტანეთის სინგლების ჩარტში. სიმღერაზე გაგამ გამოუშვა ორი მუსიკალური ვიდეო - პირველი ოფიციალური  მუსიკალური ვიდეო და მეორე ტელეკომპანია ABC სატელევიზიო სერიალის *Dirty Sexy Money*-ის ვერსია, რომელშიც გამოყენებული იყო კადრები სერიალიდან და კადრები სიმღერის ოფიციალური ვერსიიდან. ორივე ვერსიაში გაგა ცეკვავს სასახლის სხვადასხვა ოთახებში სადაც მიმოფანტულია ბევრი ფული.

გაგამ შეასრულა სიმღერა ცოცხლად რამდენიმეჯერ, მათ შორის მის პირველ მოსფლიო ტურნეზე The Fame Ball Tour-ზე რომლითაც ხსნიდა ხოლმე კონცერტს, გაგას სიმღერის შესრულების დროს ეცვა ფუტურისტულ  ბიუსტჰალტერი, რომელსაც ჰქონდა ვერცხლისფერი წვეტიანი სამკუთხედები. შესრულება კრიტიკოსებმა დადებითად შეასრულეს და ხაზი გაუსვევს გაგას "ძლიერ" ვოკალს და მისი ენერგიას.

## კრედიტები და პერსონალი
*ლედი გაგა – ვოკალისტი, სიმღერის ავტორი, ფორტეპიანო, სინთეზატორი
*რობ ფუსარი – სიმღერის ავტორი, პროდიუსერი
*Tom Kafafian – გიტარა
*Calvin "Sci-Fidelty" Gaines – ბას-გიტარა, პროგრამირება
*Dave Murga – დასარტყმელი საკრავები
*Robert Orton – აუდიო შეერთება
*Gene Grimaldi – აუდიო მასტერინგი
*ცაიწერა სტუდია 150 Studios-ში, ნიუ ჯერსი

კრედიტები აღებულია მომღერლის სადებიუტო ალბომის *The Fame*-ის ბუკლეტიდან.

## სქოლიო
## რესურსები ინტერნეტში
* Lady Gaga : ტექსტი : Beautiful, Dirty, Rich Interscope Records
* Lady Gaga : ვიდეო : Beautiful, Dirty, Rich  Interscope Records

კატეგორია:2008 წლის სიმღერები
კატეგორია:ლედი გაგას სიმღერები
კატეგორია:სიმღერები ლედი გაგას ავტორობით
კატეგორია:2008 წლის სინგლები
წმინდა ლუსია

[thumb|[დომენიკო ბეკაფუმის „წმინდა ლუსია“]]
**წმინდა ლუსია** (იტ. Santa Lucia; დაახ. 283 სირაკუზა, იტალია  — დაახ. 303 იქვე) — ადრექრისტიანული წმინდანი და წამებული, უსინათლოთა მფარველი. სახელი ლუსია ლათინური სიტყვისგან „სინათლისგან“ მომდინარეობს. 
## ცხოვრება 
სირაკუზაში, სან-ჯოვანის კატაკომბებში 400 წლით დათარიღებული საფლავის ქვა და ქრისტიანულ დოკუმენტებში არაერთგზის ხსენება წმინდა ლუსიას რეალურობას სარწმუნოს ხდის. რომსა და სირაკუზაში დაახლოებით 600 წელს წმინდა ლუსიას მონასტერი არსებობდა.  
მისი წამების პირველი აღწერილობა V-VI სს მიეკუთვნება. ლუსიას ცხოვრება არაერთი სასწაულებრივი ქმედებით არის დახუნძლული, რაც მას წმინდა აგათას ბიოგრაფიასთან აკავშირებს.
## ხსენება 
დასავლეთის ქრისტიანულ ეკლესიებში წმინდა ლუსიას 13 დეკემბერს იხსენიებენ.

## რესურსები ინტერნეტში
* ლუსია, სირაკუზელი ქალწული და წამებული 
* წმ. ლუსია (კათოლიკური ენციკლოპედია)

კატეგორია:სიცილიელი წმინდანები
კატეგორია:შვედეთის წმინდანები
აფრიკის შეერთებული შტატები

მინი|250პქ|აფრიკის შეერთებული შტატები
**აფრიკის შეერთებული შტატები** — აფრიკის სახელმწიფოების ბაზაზე ჩამოყალიბებული გაერთიანება, რომლის შექმნის იდეაც თავდაპირველად წამოაყენა განის პრეზიდენტმა კვამე ნკრუმამ, ხოლო შემდეგ მხარი არაერთხელ დაუჭირა ლიბიის ყოფილმა ლიდერმა მუამარ კადაფიმ 2000 წელს ლომეს (ტოგო) , 2007 წელს კონაკრის (გვინეა) და 2009 წლის ადის-აბების (ეთიოპია)  სამიტებზე.

თუკი აფრიკის შეერთებული შტატები ოდესმე შეიქმნება და თუ მოიცავს აფრიკის ყველა ქვეყანას, მოსახლეობის რაოდენობის მიხედვით დაიკავებს მესამე ადგილს (2009 წელს აფრიკაში ცხოვრობდა 992 მლნ. კაცი) და პირველს ფართობის მიხედვით. ქვეყნის მოსახლეობა კი ისაუბრებს დაახლოებით 2000 ენაზე.

## რესურსები ინტერნეტში 
* აფრიკის შეერთებული შტატები
* აფრიკის შეერთებული შტატები: ბლოგი 

## სქოლიო
კატეგორია:პანაფრიკანიზმი
კატეგორია:აფრიკის კავშირი
საქართველოს სსრ კომუნისტური პარტიის ყრილობა

საქართველოს სსრ კომუნისტური პარტიის ყრილობა  — კომუნისტური პარტიის   დებულებების  მიხედვით, პარტიის ხელმძღვანელობის უმაღლესი ორგანო, რომელიც რეგულარულად იწვევდა   მისი დელეგატების შეხვედრებს.
## ყრილობები
## ლიტერატურა
კატეგორია:საქართველოს კომუნისტური პარტია
ანსგარი

**ანსგარი**, *ანსკარი* [(), ასევე *ანსგარიუსი*, *ანსკარიუსი* (); დ. 801 — გ. 3 თებერვალი, 865, ბრემენი] — წმინდანი როგორც რომაულ-კათოლიკური (ხსენების დღე 3 თებერვალი) ასევე მართლმადიდებლური ეკლესიისა (ხსენების დღე 16 თებერვალი. ბერლინისა და გერმანიის ეპარქიების ადგილობრივად პატივდებული წმინდანი) — პირველი ეპისკოპოსი ჰამბურგისა, ეპისკოპოსი ბრემენისა, ჩრდილოეთის მოციქულად წოდებული ჩრდილოეთ გერმანიაში, დანიასა და შვედეთში ქრისტიანობის გავრცელების გამო.
## ბიოგრაფია 
[thumb|left|წმინდა ანსგარის ჯვარი ბირკში; [შვედეთი]]
დაიბადა პიკარდიაში 801 წლის 8 ოქტომბერს, განათლება ამენთან ახლოს კორბის სააბატოში მიიღო, 14 წლისა ბერად აღიკვეცა; 823 წელს ახლადდაფუძნებულ მონასტერ კორვეიში გადაიყვანეს, ვესტფალიაში.

როდესაც 826 წელს იუტლანდიის მეფე ჰარალდ კლაკი და მისი სახლეული ინგელჰაიმში ქრისტიანულად მოინათლნენ, იმპერატორმა ლუდოვიკ ღვთისმოშიშმა ანსგარს კარზე დარჩენა უბრძანა. 
ის და მისი მეგობარი ანტბერტი შეუძღვნენ ჰარალდს იუტლანდიაში და ქრისტიანული სარწმუნოების გავრცელება დაიწყეს, მაგრამ 827 წელს იძულებულნი გახდნენ, ხელი აეღოთ ამ საქმიანობაზე და დროულად გასცლოდნენ ამ ტერიტორიას, რადგან ჰარალდ კლაკი იუტლანდიიდან ჰორიკ I-მა განდევნა.

ანსგარმა 829 წლიდან მცირე დროით შვედეთში დაჰყო, მაგრამ უკვე 831 წლისთვის ჰამბურგის პირველ ეპისკოპოსად დაინიშნა, რომლის ტერიტორიაც იმხანად გერმანიის ჩრდილოეთს სრულიად მოიცავდა. როდესაც 845 წელს დანიელმა მეკობრე ვიკინგებმა ჰამბურგზე თავდასხმა მოაწყვეს და ქალაქი ააოხრეს, ანსგარმა გაქცევით უშველა თავს. 847 წელს ბრემენის ეპისკოპოსად დაინიშნა, საიდანაც დანიასა და შვედეთში წარმატებით ავრცელებდა ქრისტიანობას. 
ანსგარმა 850 წელს ჰედებიოში ეკლესია ააშენა, 20 წლით ადრე კი სკოლა დააარსა. 861 წელს შვედეთში მისიონერად წავიდა, ერთი წლის თავზე კი მეფე იუიტლანდიის მეფე ჰორიკ II დაარწმუნა, გაქრისტიანებულიყო. 

მეფემ რიბეში ააგებინა ეკლესია, ანსგარმა კი იქ თავისი საუკეთესო მიოწაფე რიმბერტი დანიშნა წინამძღვრად. 

ანსგარი 865 წლის 3 თებერვალს ბრემენში გარდაიცვალა. ამჟამად იქ მისი სახელობის ეკლესია მდებარეობს. კათოლიკურმა ეკლესიამ წმინდანად შერაცხა.

## ხსოვნა
მის პატივსაცემად, მთვარის ერთ-ერთ კრატერს დაარქვეს ანსგარიუსი.

## ლიტერატურა 
*Ансгар // Энциклопедический словарь Брокгауза и Ефрона: В 86 ტომად  — სპბ., 1890—1907.

## სქოლიო
კატეგორია:დაბადებული 3 თებერვალი
კატეგორია:დაბადებული 801
კატეგორია:გარდაცვლილი 865
კატეგორია:კათოლიკური ეკლესიის წმინდანები
კატეგორია:ბენედიქტელები
კატეგორია:ანგლიკანი წმინდანები
კატეგორია:ერთიანი ეკლესიის წმინდანები
კატეგორია:გერმანელი წმინდანები
კატეგორია:დანიელი წმინდანები
კატეგორია:შვედი წმინდანები
კატეგორია:შვედეთის რელიგიური მოღვაწენი
კატეგორია:IX საუკუნის ქრისტიანი წმინდანები
კატეგორია:ბრემენის მთავარეპისკოპოსები
რელიგია შვედეთში

[thumb|300px|ტაძარი [უფსალაში]]
**რელიგია შვედეთში** () — რელიგიური წარმოდგენების ერთობლიობა, რომლის აღმსარებლობა შვედეთის მოქალაქეთათვის ქვეყნის კონსტიტუციით არის განმტკიცებული. ევრობარომეტრის კვლევით, შვედების მხოლოდ 18%-ს სწამს რაიმე სახის ღმერთის. ასევე აღსანიშნავია, რომ რელიგიას მნიშვნელოვნად მოსახლეობის მხოლოდ 10% თვლის. 

## ქრისტიანობა 
ქრისტიანობა შვედეთში X საუკუნეში შევიდა ანსგარის საგანმანათლებლო მოღვაწეობის შედეგად. მანვე მოაქცია პირველი შვედები ქრისტიანულ რჯულზე. 

### ლუთერანობა 
შვედეთის ევანგელისტურ-ლუთერანულ ეკლესიას ქვეყნის მოსახლეობის უდიდესი ნაწილი მიეკუთვნება, თუმცა აღსანიშნავია, რომ შვედეთის ეკლესიის წევრად ითვლება ყველა მონათლული ადამიანი, 1990-იან წლებში კი ამისთვის საკმარისი იყო, ერთი მშობელი მაინც ყოფილიყო ეკლესიის წევრი. ამიტომ წლიდან წლამდე ამ საეკლესიო დენომინაციის ოფიციალურ წევრთა რაოდენობის შემცირება შეინიშნება. შვედეთის ევანგელისტურ-ლუთერანულ ეკლესიის წევრთა 4%-ზე ნაკლები დადის ყოველკვირეულად ეკლესიაში, ხოლო აქტიურად - მხოლოდ 2%.

### მართლმადიდებლობა 
წმინდა ანსგარს, რომელმაც ქრისტიანობას პირველმა გაუდგა ფესვები ქვეყანაში, საკუთარ წმინდანად აღიარებს როგორც ორთოდოქსული, ასევე ლუთერანული  ეკლესია და ერთიანი, განუყოფელი ეკლესიის წარმომადგენლად მიიჩნევს.
 
დღესდღეობით ქვეყანაში მართლმადიდებელთა საერთო რაოდენობა 100 ათასს არ აჭარბებს, რაც მოსახლეობის 1%-ს არ აღემატება. მართლმადიდებელთა შორის ყველაზე მრავალრიცხოვანნი არიან სერბები, ბერძნები, რუმინელები და რუსები. გვხვდება ასევე მცირერიცხოვანი მართლმადიდებლური ჯგუფები ესტონელების, ფინელებისა და ქართველების სახით.

## კათოლიციზმი 
## ისლამი 
thumb|220px|მეჩეთი ფიტეში

2010 წლის შეფასებით შვედეთში 250-დან 450 ათასამდე მუსლიმი ცხოვრობს და მეჩეთებიც რამდენიმე დიდ ქალაქშია აგებული.

## იუდაიზმი 
2010 წლის აღწერით შვედეთში 18 ათასი ებრაელი ცხოვრობს.

## სქოლიო
დაუდა კაირიბა ჯავარა

**დაუდა კაირიბა ჯავარა** ( დ. 16 მაისი, 1924, ბარაჯალი, გამბია — გ.  27 აგვისტო, 2019) — გამბიის პოლიტიკური მოღვაწე, გამბიის პირველი პრეზიდენტი 1970-1994 წლებში. პრემიერ-მინისტრი 1962-1970 წლებში. ხელისუფლებას ჩამოაშორეს 1994 წლის ივლისის სამხედრო გადატრიალების შედეგად, რომელსაც ხელმძღვანელობდა იაჰია ჯამე.

## რესურსები ინტერნეტში 
*More stories of ex-Gambian president's legacy 

კატეგორია:გამბიის პრეზიდენტები
კატეგორია:გამბიელები
კატეგორია:დაბადებული 1924
კატეგორია:დაბადებული 16 მაისი
კატეგორია:გარდაცვლილი   27 აგვისტო
კატეგორია:გარდაცვლილი   2019
კატეგორია:გადატრიალების შედეგად თანამდებობიდან გადაყენებული ლიდერები
დომენიკო ბეკაფუმი

**დომენიკო ბეკაფუმი** (იტალ. Domenico di Giacomo di Pace Beccafumi, 1486, მონტაპერტი, სიენა – 18 მაისი, 1551, სიენა) — სიენის სკოლის იტალიელი მხატვარ-მანერისტი, სკულპტორი.
## ბიოგრაფია 
ლორენცო ბეკაფუმის მამულში მომუშავე გლეხის ჯაკომო დი პაჩეს ვაჟი. ვაჟის ნიჭი მემამულემ მალევე შენიშნა და პატარა დომენიკო სიენელ ოსტატ მეკეროსთან გაგზავნა სასწავლებლად (აქედან მოდის მხატვრის ფსევდონიმიც – მეკერინო ან ილ-მეკერინო, მეკეროს ნაშიერი). 1509 წელს რომში ხანმოკლე მოგზაურობის შემდეგ დომენიკოს სიენა აღარც დაუტოვებია.

## სტილი 
როგორც მხატვარმა ფლორენციული სკოლის გავლენა განიცადა, მაგრამ განსაზღვრული პროვინციული სტილი მაინც შეინარჩუნა. სიუჟეტის აგებისას ბეკაფუმის ახასიათებს ექსცენტრულობა, სინათლის ფანტასტიკურ ეფექტთა ძიება და პერსპექტიული ცდები.
## მემკვიდრეობა 
სიენის მუზეუმების გარდა, ბეკაფუმის ნამუშევრები რომის, ფლორენციის, პარიზის, ლონდონის, მადრიდის, ლოს-ანჯელესის, ნიუ-ორლეანისა და სხვა. პინაკოთეკებში ინახება. ერთ-ერთი ტილო წმინდა ეკატერინეს მისტიკური ქორწინება (დაახ. 1521) ერმიტაჟში ინახება. 
 
XVI საუკუნის მეორე ათწლეულის ბეკაფუმის საუკეთესო ნამუშევართა შორის შესანიშნავი ქარვის ხატი — „წმინდა ეკატერინე ალექსანდრიელის მეცადინეობაა“.  

მისი სკულპტურებიდან ცნობილია ბრინჯაოს რვა ანგელოზი სიენის ტაძარში.

## ლიტერატურა 
*ბეკაფუმი, დომენიკო // ეფრონისა და ბროჰაუზის ენციკლოპედიური ლექსიკონი: 86 ტომად (82 ტ. და 4 დამ.) — СПб., 1890—1907.
*L'opera completa del Beccafumi. Milano: Rizzoli, 1977

## სქოლიო
კატეგორია:დაბადებული 1486
კატეგორია:გარდაცვლილი 1551
კატეგორია:იტალიელი მხატვრები
კატეგორია:მანერისტი მხატვრები
კატეგორია:მხატვრები ანბანის მიხედვით
მაატი

**მაატი ** — მსოფლიო წესრიგის ქალღმერთი, ქმნილების არსებითი ნაწილი ეგვიპტურ მითოლოგიაში, ბუნებისა და ადამიანთა საზოგადოების მომწესრიგებელი, თოტის ცოლი. ღმერთების დინასტიის ტრადიციით ესაა რას ძალა (კა, რომლის წყალობითაც თვით ღვთაება ცოცხლობს). მთელი ეგვიპტის ცნობიერებაში ეს საყოველთაოდ პატივდებული ქალღმერტი „წესრიგის, სიმართლის, სამართლიანობის“ სინონიმი იყო. მაატს ქალის ფორმა ჰქონდა და თავზე ფრთა ეკეთა. განსჯიდა მიცვალებულთაც. 

## ლიტერატურა 
* აკაკი გელოვანი – მითოლოგიური ლექსიკონი, გამომცემლობა საბჭოთა საქართველო, თბილისი, 1983
*Black, James Roger. "*The Instruction of Amenemope: A Critical Edition and Commentary--Prolegomenon and Prologue"*,  Dissertation University of Wisconsin-Madison, 2002 https://mywebspace.wisc.edu/jrblack/web/diss.html
*Budge, E. A. Wallis.  *The Egyptian Book of the Dead: (The Papyrus of Ani) Egyptian Text Transliteration and Translation*.  New York: Dover Publications, 1967.  Originally published in 1895.
*Budge, E. A. Wallis.  *The Gods of the Egyptians: Studies in Egyptian Mythology&nbsp;— Volume 1*. New York: Dover Publications, 1969.  Originally published in 1904.

კატეგორია: ეგვიპტური მითოლოგია

კატეგორია:ეგვიპტური ღვთაებები
კატეგორია:ღმერთები ანბანის მიხედვით
BAFTA-ს 65-ე დაჯილდოება

**BAFTA-ს 65-ე დაჯილდოება** — ბრიტანეთის ფილმისა და სატელევიზიო ხელოვნების აკადემიის დაჯილდოება, რომელიც გაიმართა 2012 წლის 12 თებერვალს. ცერემონიაზე გამოვლინდნენ 2011 წლის საუკეთესო ნამუშევრები კინემატოგრაფიის დარგში. ნომინანტები დასახელდა 17 იანვარს. ყველაზე მეტი, 12 ნომინაცია ერგო ფრანგულ ფილმს *არტისტი*. BAFTA-ს ყოველწლიური საპატიო ჯილდო გადაეცა მარტინ სკორსეზეს.

## ნომინანტები 
### ამომავალი ვარსკვლავი 
* '*ტომ ჰარდი - *დასაწყისი'''''
** ჯემა არტერტონი - თამარა დრიუ
** ენდრუ გარფილდი - სოციალური ქსელი
** აარონ ჯონსონი - Kick-Ass
** ემა სტოუნი - მსუბუქი ყოფაქცევის ფრიადოსანი

ამომავალი ვასკვლავის კატეგორია დაწესებულია Orange UK-ის მიერ და ერთადერთია ნომინაციაა, რომელშიც გამარჯვებულები ხალხის ხმის მიცემით ვლინდება.

## სქოლიო 
კატეგორია:BAFTA-ს დაჯილდოებები
შუაღამე პარიზში

***შუაღამე პარიზში*** — 2011 წლის რომანტიკული კომედია, რომლის რეჟისორი და სცენარის ავტორია ვუდი ალენი. ფილმმა გახსნა 2011 წლის კანის კინოფესტივალი და მაისში გამოვიდა ჩრდილოეთ ამერიკაში. ფილმმა აღიარება მოიპოვა და მას ხშირად უწოდებენ ვუდი ალენის საუკეთესო ფილმს 1994 წლის „ტყვიები ბროდვეის თავზეს“ შემდეგ.

## სიუჟეტი
ფილმი მოგვითხრობს ამერიკელი ტურისტების ჯგუფზე, რომლებიც საფრანგეთის დედაქალაქს სტუმრობენ. მთავარი პერსონაჟი არის სცენარისტი, გილ პენდერი, რომელსაც ქალაქში ღამ-ღამობით მაგიური თავგადასავალი გადახდება, სადაც ის შეხვდება 1920-იანი წლების პარიზის ცნობილ ბინადრებს: ერნესტ ჰემინგუეი, ფრენსის სკოტ ფიცჯერალდი, გერტრუდა სტაინი, პაბლო პიკასო, ლუის ბუნიუელი, სალვადორ დალი და სხვა. ფილმის მთავარი თემებია ნოსტალგია და მოდერნიზმი.

## როლებში
*ოუენ უილსონი — ჯილი
*რეიჩელ მაკადამსი — ინესი
*მაიკლ შინი — პოლ ბეიტსი
*კარლა ბრუნი — მუზეუმის გიდი
*კეთი ბეიტსი — გერტრუდა სტაინი 
*მარიონ კოტიარი — ადრიანა
*ედრიენ ბროუდი — სალვადორ დალი

## ჯილდოები
*ოსკარი საუკეთესო ორიგინალური სცენარისთვის: ვუდი ალენი
*ოქროს გლობუსი საუკეთესო სცენარისთვის: ვუდი ალენი

## რესურსები ინტერნეტში 
* 

## სქოლიო 
კატეგორია:2011 წლის ფილმები
კატეგორია:ამერიკული ფილმები
კატეგორია:ინგლისურენოვანი ფილმები
კატეგორია:ვუდი ალენის ფილმები
კატეგორია:რომანტიკული კომედიები
კატეგორია:ფრანგულენოვანი ფილმები
კატეგორია:ფილმები დროში მოგზაურობის შესახებ
ისაიას აფევერკი

**ისაიას აფევერკი**  (გეეზ. ኢሳይያስ ኣፈወርቂ; დ. 2 თებერვალი, 1946, ასმერა, იტალიის ერიტრეა) — ერიტრეის სახელმწიფო და პოლიტიკური მოღვაწე. ერიტრეის პირველი პრეზიდენტი 1991 წლიდან. ერიტრეის განმათავისუფლებელი სახალხო ფრონტის გენერალური მდივანი. დამოუკიდებლობისათვის ომის პერიოდში გამოაცხადა ერიტრეის დამოუკიდებლობა ეთიოპიისაგან.

## ბიოგრაფია 
დაიბადა ქალაქ ასმერაში, მიეკუთვნება ტიგრაის ეთნიკურ ჯგუფს. 

## იხილეთ აგრეთვე
* ერიტრეის პრეზიდენტი

## რესურსები ინტერნეტში
*New Internationalist feature on Isaias Afewerki
*Parade 2010- World's Worst Dictators
*Official website of the Ministry of Information of Eritrea
*Official website of the Ministry of Education of Eritrea 

კატეგორია:ერიტრეელები
კატეგორია:ერიტრეის პრეზიდენტები
კატეგორია:დაბადებული 1946
კატეგორია:დაბადებული 2 თებერვალი
კატეგორია:ცოცხალი ადამიანები
საქართველოს კომუნისტური პარტიის (ბ) I კონფერენცია

**საქართველოს კომუნისტური პარტიის (ბ) I კონფერენცია** — მიმდინარეობდა არალეგალურად 1920 წლის 28 ნოემბრიდან — 2 დეკემბრამდე თბილისში. ესწრებოდა 40 დელეგატი, რომლებიც 3 ათასზე მეტ პარტიის წევრს წარმოადგენდნენ. დღის წესრიგი:
*II ინტერნაციონალის კონგრესის შედეგები;
*პროფკავშირების მუშაობა;
*საქალაქო და სათემო თვითმმართველობის ორგანოების არჩევნებში მონაწილეობა;
*პარტიული მუშაობის ფორმების შესახებ.

ამ ვითარებასთან დაკავშირებით კონფერენციას უნდა შეემუშავებინა საქართველოს კომუნისტური პარტიის ბრძოლის ახალი ტაქტიკა.  კონფერენციამ გაკიცხა როგორც „მემარცხენე“, ისე „მემარჯვენე“ ოპორტუნისტები, დაგმო ყველა ის, ვინც უარყოფდა ლეგალურ ორგანიზაციებში მუშაობას და მხოლოდ არალეგალურ მუშაობას ცნობდა. დაასაბუთა პარტიული მუშაობის როგორც ლეგალური, ისე არალეგალური მეთოდების აუცილებლობა.

კონფერენციამ მოიწონა საქართველოს კომპარტიის დროებითი ცენტრალური კომიტეტის საქმიანობა და აირჩია საქართველოს კომუნისტური პარტიის (ბ) ცენტრალური კომიტეტის 7 წევრისა და 5 კანდიდატის შემადგენლობით. საქართველოს კომუნისტური პარტიის (ბ) ცენტრალური კომიტეტის თავმჯდომარედ აირჩიეს ივანე (მამია) ორახელაშვილი. კონფერენცია ფაქტობრივად ყრილობის ტოლფასი იყო.

## ლიტერატურა
*საქართველოს კომუნისტური პარტიის ისტორიის ნარკვევები (1883-1970), თბ., 1971;

კატეგორია:საქართველოს კომუნისტური პარტია
საქმის მოქმედი

**საქმის მოქმედი** — აღმასრულებელი მოხელე გაერთიანებულ ფეოდალურ საქართველოში. საქმის მოქმედნო მოხელეთა მეორე მთავარ ჯგუფს შეადგენდნენ — ხელისუფალთა „ფარმანსა ქუეშ“ იყვნენ, მათს ბრძანებასა და განგებულს აღასრულებდნენ. „ყოველნი საქმის მოქმედნი“ „დიდთა“ და „მცირეთა“ („ქუეშეთთა“ ) ქვეჯგუფებად განიყოფებოდნენ.
## წყარო
*ქართული სამართლის ძეგლები, ი. დოლიძის გამოცემა, ტ. 2, თბ., 1965, გვ. 6, 9-11, 26, 31, 36, 73
## ლიტერატურა
კატეგორია:თანამდებობები ძველ საქართველოში
საქონელი (მრავალმნიშვნელოვანი)

**საქონელი** შეიძლება აღნიშნავდეს:
* საქონელი — გასაყიდად წარმოებული პროდუქტი
*საქონელი — ქონების სახეობა ძველ საქართველოში
პარტიზანული ომი (წიგნი)

**პარტიზანული ომი** () — მარქსისტი რევოლუციონერის − ერნესტო ჩე გევარას წიგნი, რომელიც მან კუბის რევოლუციის შემდეგ დაწერა და გამოქვეყნდა 1961 წელს. სულ მალე, ის სახელმძღვანელოდ იქცა ათასობით ამბოხებულისთვის სხვადასხვა ქვეყანაში, მთელი მსოფლიოს მასშტაბით. 

გევარა გეგმავდა, რომ იგი პარტიზანული ომის სახელმძღვანელო ყოფილიყო და შეიმუშავა ფოკოს თეორია (*foquismo*) ლათინური ამერიკის, აზიისა და აფრიკის სხვადასხვა რევოლუციური მოძრაობებისთვის, მაგრამ ამ წიგნით ასევე ასწავლიდნენ კონტრრევოლუციურ სამხედრო სკოლებში. მიუხედავად იმისა, რომ ამ წიგნს ბევრი საერთო აქვს მაო ძედუნის წიგნთან „ზოზონა ომზე“, გევარა დაჟინებით იმეორებდა, რომ მას არასოდეს ჰქონდა წაკითხული წიგნი, რომლითაც ის იხელმძღვანელებდა კუბის რევოლუციურ ომში, გარდა ორი ნაშრომისა ესპანეთის სამოქალაქო ომზე — *Nuevas guerras* და *Medicina contra invasión*, რომლებიც ყურადღებას ამახვილებს პარტიზანული ომის მეთოდების პოლიტიკური მოტივების სარჩულზე, ორგანიზებასა და მომარაგებაზე. 

გევარა ხაზს უსვამს, რომ ტოტალიტარული რეჟიმის წინააღმდეგ ერთადერთი გამოსავალია პარტიზანული ომი (ისეთი, როგორიც იყო რევოლუციური ომი კუბის დიქტატორ ფულხენსიო ბატისტას წინააღმდეგ), რადგან ასეთ რეჟიმებში სამართლებრივი სამოქალაქო ბრძოლის წარმართვა შეუძლებელია. 

გევარამ წიგნი მის ახლადგარდაცვლილ ამხანაგს, კამილო სიენფუეგოსს მიუძღვნა, რომელიც „მას წაიკითხავდა და შეასწორებდა, მაგრამ ბედმა ამ დავალების შესრულება არ არგუნა.“

## რესურსები ინტერნეტში
*Review: According to Che ...  by M. Abul Fazl, June 14 2009
*Extract: Che's Thoughts on the Essence of Guerilla Struggle
*Che Guevara: Fundamentals of Guerrilla Warfare by Major Jackie Clark, U.S. Marine Corps

## ლიტერატურა
*Szulc, Tad. 1986. Fidel - A Critical Portrait. Hutchinson. ISBN 0091726026

## სქოლიო
კატეგორია:ჩე გევარას წიგნები
კატეგორია:მარქსიზმი
კატეგორია:სოციალიზმი
კატეგორია:კომუნიზმი
კუბის რევოლუციის ეპიზოდები (წიგნი)

**კუბის რევოლუციის ეპიზოდები** — მარქსისტი რევოლუციონერის − ერნესტო ჩე გევარას ავტობიოგრაფიული წიგნი მის გამოცდილებაზე კუბის რევოლუციაში (1956-1958), დიქტატორ ფულხენსიო ბატისტას დასამხობად. 

პირველად გამოქვეყნდა 1963 წელს, სტატიათა სერიების სახით კუბის რევოლუციური შეიარაღებული ძალების ყოველკვირეულ გამოცემაში. 

2008 წელს გამოსული მხატვრული ფილმი ჩე, ბენისიო დელ ტოროს მონაწილეობით, ნაწილობრივ ამ წიგნს ეყრდნობა.

## რესურსები ინტერნეტში
* Full Text by the *Che Guevara Studies Center* and *Ocean Press*
* *Reminiscences of the Cuban Revolutionary War*  by *Monthly Review*
* Che Guevara Describes "Baptism Of Fire" book excerpts by *The Militant*

კატეგორია:ჩე გევარას წიგნები
მოტოციკლისტის დღიურები (წიგნი)

მინი|250პქ|გევარასა და ალბერტო გრანადოს მოგზაურობის რუკა. ეითელი ხაზი აღნიშნავს თვითმფრინავით გადაადგილებებს.

მინი|250პქ|გევარა (მარცხნივ) ქოქავს La Poderosa-ს

„**მოტოციკლისტის დღიურები**“ () — მემუარული ნაწარმოები, რომელიც აღწერს მარქსისტი რევოლუციონერის — ერნესტო ჩე გევარას ადრეულ მოგზაურობას, რომელიც მან, მედიცინის ფაკულტეტის 22 წლის სტუდენტმა მეგობართან, 29 წლის ბიოქიმიკოს ალბერტო გრანადოსთან ერთად განახორციელა. ბუენოს-აირესი მათ 1952 წლის იანვარში დატოვეს, 1939  წელს გამოშვებული ნორტონ 500cc მარკის ერთძრავიანი შიშინა მოტოციკლით, რომელსაც *La Poderosa*-ს (ყოვლისშემძლე) ეძახდნენ. მათ სურდათ შეემეცნათ სამხრეთ ამერიკა, რომელსაც მანამდე მხოლოდ წიგნებიდან იცნობდნენ. ამ ოდისეისას, გევარა მთლიანად გარდაქმნა ნანახმა სოციალურმა უსამართლობამ, რომელშიც იმყოფებოდნენ მაღაროს ექსპლუატირებული მუშები, დევნილი საზოგადოებები, გარიყული კეთროვნები და ერთ დროს უძლეველი ინკების იმპერიის ჩამოფლეთილი შთამომავალნი. ტურნეს დასასრულისას, მათ საბოლოო ჯამში სიმბოლურად 9 თვე იმოგზაურეს, მოტოციკლით, გემით, ტივით, ცხენით, ავტობუსით თუ ავტოსტოპით (გზაზე შემხვედრი მანქანებით) და გადაკვეთეს 8 000 კმ, ისეთი ადგილების გასწვრივ, როგორებიცაა ანდები, ატაკამის უდაბნო და ამაზონის აუზი. წიგნი მთავრდება ზედა საშუალო კლასის ოჯახში დაბადებული გევარას აღიარებით, რომ ის მზადაა იბრძოლოს და მოკვდეს უპოვართათვის და მისი ოცნებით იხილოს გაერთიანებული ლათინური ამერიკა.

წიგნი თავდაპირველად იყიდებოდა საგამომცემლო სახლ *Verso*-ს მიერ სათაურით „*Das Kapital meets Easy Rider*“ და რამდენიმეჯერ იქცა ნიუ-იორკ ტაიმზის ბესტსელერად.

## იხილეთ აგრეთვე
* მოტოციკლისტის დღიურები (ფილმი)

## რესურსები ინტერნეტში
*An Interactive Map of Che Guevara's *Motorcycle Diaries*
*Book Review ~ *The Motorcycle Diaries: A Journey Around South America* 
**CARE:* Che Guevara Trail nominated for Travel Award  September 20, 2004
**Guardian:* "My Ride with Che", Interview with Alberto Granado February 13, 2004
**Intl Herald Tribune:* "On the Motorcycle Behind My Father, Che Guevara" by Aleida Guevara October 12, 2004
**LA Times:* "Che Guevara's Legacy Looms Larger than Ever in Latin America" October 8, 2007
**NY Times:* "Letter From the Americas: Che Today? More Easy Rider Than Revolutionary" May 2, 2004
*Iquitos Welcomes British Bikers Following Che Guevara’s Tracks  Living Peru, April 13, 2009
*The Motorcycle Diaries: A Journey Around South America - from Motorcycle.com

## სქოლიო
კატეგორია:ჩე გევარას წიგნები
კატეგორია:მოგზაურობა
შენინ სოსამონი

**შენინ სოსამონი** ( დ. 3 ოქტომბერი, 1978) — ამერიკელი მსახიობი. მთავარი როლები შეასრულა ფილმებში: „რაინდის ისტორია“, „40 დღე 40 ღამე“, „თვითმკვლელები: სიყვარულის ისტორია“ და „ერთი უპასუხო ზარი 2“ და აგრეთვე სერიალში „მთვარის შუქი“.

დაიბადა ქალაქ ჰონოლულუში, დედამისის მედდის — შერი სოსამონისა და მამამისის ტოდ ლინდბერგის ოჯახში. მოგვიანებით შენინის დედა ცოლად გაჰყვა რენდი გოლდშტეინს. შენინ სოსამონი არის ნიდერლანდური, ინგლისური, ირლანდიური, გერმანული, ფრანგული, ფილიპინური და ჰავაიური წარმოშობის. გაიზარდა ნევადის შტატის ქალაქ რენოში, სადაც ესწრებოდა გალენის საშუალო სკოლას, რომლის დამთავრების შემდეგ საცხოვრებლად გადავიდა ლოს-ანჯელესში, რათა გაეგრძელებინა მოცეკვავის კარიერა. ლოს-ანჯელესში მუშაობა დაიწყო როგორც დი-ჯეიმ.

კარიერის დასაწყისში მოდელად მუშაობდა, იღებდა სარეკლამო რგოლებში. წარმატებას კინოში მიაღწია 2001 წელს, როდესაც ჰით ლეჯერთან ითამაშა ფილმში „რაინდის ისტორია“. მომდევნო წელს ითამაშა რომანტიკულ ფილმში „40 დღე 40 ღამე“, სადაც მისი პარტნიორი გახდა ჯოშ ჰარტნეტი. ფილმმა შერეული შეფასება მიიღო, ამასთანავე ჰქონდა მნიშვნელოვანი შემოსავალი. სოსამონმა და ლეჯერმა ხელმეორედ თავი მოიყარეს ფილმში „ცოდვების მშთანთქმელი“, რომელიც გამოვიდა 2003 წლის ბოლოს. კინოკრიტიკოსებმა ფილმი უარყოფითად შეაფასეს, ამასთანავე განიცადა ფინანსური წარუმატებლობა. შემდეგ წლებში სოსამონი დაორსულდა და გარკვეული დროით კინოს ჩამოშორდა.

კინოში დაბრუნდა 2005 წელს, სადაც როლი მიიღო მცირებიუჯეტიან ფილმში „სულების დამპყრობელი“. 2006 წელს კეით უინსლეტთან, ჯეკ ბლეკთან, კამერონ დიასთან, ჯუდ ლოუსთან და ნენსი მეიერსთან ერთად ითამაშა რომანტიკულ კომედიაში „შვებულება გადაცვლით“. 2008 წელს მთავარი როლი მიიღო ფილმში „ერთი უპასუხო ზარი“, რომელიც წარმოადგენს ამავე სახელწოდების იაპონური საშინელაბათა ფილმის რემეიკს. 2010 წელს ითამაშა ფილმში „გზა არსად“, რომლის პრემიერა გაიმართა ვენეციის კინოფესტივალზე. კინოკრიტიკოსებმა სოსამონის შემოქმედებას მაღალი შეფასება მისცეს.

შენინ სოსამონი ერთ დროს ურთიერთობაში იმყოფებოდა დალას კლეიტონთან. ჰყავს ორი შვილი.

## ფილმოგრაფია
## რესურსები ინტერნეტში
*

## სქოლიო
კატეგორია:ამერიკელი მსახიობები
კატეგორია:ამერიკელი მოდელები
კატეგორია:დაბადებული 1978
კატეგორია:დაბადებული 3 ოქტომბერი
კატეგორია:ცოცხალი ადამიანები
ტურ დე ფრანსის ჩემპიონები

აქ წარმოდგენილია ტურ დე ფრანსის ჩემპიონთა სია.

## სია 
## რესურსები ინტერნეტში 
* ტურ დე ფრანსის ოფიციალური საიტი

კატეგორია:ტურ დე ფრანსი
ავღანეთის პრეზიდენტი

**ავღანეთის პრეზიდენტი** - ავღანეთის რესპუბლიკის სახელმწიფოს მეთაური, ირჩევს მოსახლეობა 5 წლის ვადით. ავღანეთი რესპუბლიკას წარმოადგენდა მხოლოდ 1973—1992 წწ. და 2001 წლიდან დღემდე. 

## ავღანეთის პრეზიდენტების სია 
## რესურსები ინტერნეტში 
* ავღანეთის პრეზიდენტის ოფიციალური საიტი
* ავღანეთის ისტორიის ქრონოლოგია
* ავღანეთის პრეზიდენტები

## სქოლიო 
კატეგორია:ავღანეთი
კატეგორია:აზიის ქვეყნების პრეზიდენტები
*
თურქმენეთის პრეზიდენტი

**თურქმენეთის პრეზიდენტი** - თურქმენეთის სახელმწიფოს და აღმასრულებელი ხელისუფლების ხელმძღვანელი, შეიარაღებული ძალების მთავარსარდალი. ირჩევს მოსახლეობა  5 წლის ვადით.              

## თურქმენეთის პრეზიდენტების სია 
## რესურსები ინტერნეტში
* თურქმენეთის ისტორიის ქრონოლოგია
* თურქმენეთის პრეზიდენტები 

კატეგორია:აზიის ქვეყნების პრეზიდენტები
*
კუნგურის მღვიმე

**კუნგურის მღვიმე** () — კარსტული მღვიმე რუსეთში, ურალში. წარმოადგენს საერთაშორისო მნიშვნელობის ბუნებრივ ძეგლს. მდებარეობს რუსეთის ევროპულ ნაწილში, პერმის მხარეში, მდინარე სილვის მარჯვენა მხარეს, ქალაქ კუნგურის სიახლოვეს. ქალაქ პერმიდან გაწოლილია დაახლოებით 100 კმ-ში. კუნგურის მღვიმე რუსეთის ევროპული ნაწილის ერთ-ერთი უდიდესი მღვიმეა. გამომუშავებულია პერმული სისტემის თაბაშირიან და ანჰიდრიტიან ფენებში. მღვიმის სიგრძეა 5700 მ, რომელთაგან 1,5 კმ კეთილმოწყობილია და გამოიყენება ტურიზმისთვის. მღვიმის ცენტრში ჰაერის საშუალო ტემპერატურა აღწევს +5°C-ს. იმავე ადგილში შეფარდებითი სინოტივე უდრის 100%-ს. 

კუნგურის მღვიმე შეიცავს დაახლოებით 50-მდე გროტს, 70 ტბას და 146 ეგრეთ წოდებულ „ორგანულ მილს“. შესასვლელთან ბევრია ყინულის კრისტალი, სტალაქტიტი და სტალაგმიტი.

პირველი წერილობითი წყაროები მღვიმის შესახებ გვხვდება XVIII საუკუნეში. პირველად გეგმა შეადგინა სიმონ რემეზოვმა 1703 წელს. მოგვიანებით მღვიმე მოინახულა ვასილი ტატიშჩევმა. 1948 წელს მღვიმესთან შეიქმნა სამეცნიერო სტაციონარი. კუნგურის მღვიმეში ექსკურსიები ტარდება შორეული 1914 წლიდან. ტურიზმის განვითარების გამო 1969 წელს გაიხსნა კუნგურის სამოგზაურო და საექსკურსიო ბიურო. 1980 წელს მღვიმე მოინახულა 202 481, ხოლო 1994 წელს 51 400 ადამიანმა. მიდამოებში გაშენებულია ტურისტული კომპლექსი „სტალაგმიტი“ — სასტუმროებით, რესტორნებითა და ავტოსადგურებით. გროტებში ჰაერის ტემპერატურა ნულს უტოლდება.

განსაკუთრებული ესთეტიკურობით გამოირჩევა მღვიმეში არსებული ტბები, რომელთა წყლები დაკავშირებულია მდინარე სილვასთან. უდიდესი ტბის მოცულობა 1300 მ³-ია, ფართობი 1460 მ², ხოლო სიღრმე 5 მ.

## გალერეა

Kungur asv2019-05 img08 Ice Cave.jpg
Kungur asv2019-05 img29 Ice Cave.jpg
Kungur asv2019-05 img14 Ice Cave.jpg

## რესურსები ინტერნეტში
* კუნგურის მღვიმე — აღწერა 
* კუნგურის მღვიმე  
* კუნგურის მღვიმე  
* კუნგურის მღვიმის სქემები  

## სქოლიო
კატეგორია:რუსეთის მღვიმეები
კატეგორია:მღვიმეები ანბანის მიხედვით
ლაოსის პრეზიდენტი

**ლაოსის პრეზიდენტი**  — ლაოსის პრეზიდენტის თანამდებობა დაარსდა 1975 წელს, მონარქიის დამხობისა და ლაოსის სახალხო-დემოკრატიული რესპუბლიკის დარსების შემდეგ.  ირჩევენ  5 წლის ვადით.

## ლაოსის პრეზიდენტების სია 
## რესურსები ინტერნეტში
* ლაოსის ისტორიის ქრონოლოგია
* ლაოსის პრეზიდენტები

## სქოლიო
კატეგორია:ლაოსი
კატეგორია:აზიის ქვეყნების პრეზიდენტები
*
აჰმედ სეკუ ტურე

**აჰმედ სეკუ ტურე**  (, დ. 9 იანვარი, 1922, ფარანა, საფრანგეთის გვინეა — გ. 26 მარტი 1984, კლივლენდი, აშშ) — გვინეის სახელმწიფო და პოლიტიკური მოღვაწე. გვინეის პირველი პრეზიდენტი 1958–1984 წლებში. გვინეის საგარეო საქმეთა მინისტრი (1958–1961 წწ.) 

## ბიოგრაფია 
დაიბადა ქალაქ ფარანაში, მიეკუთვნება მალინკეს ეთნიკურ ჯგუფს. 1936–1937  წლებში სწავლობდა  კონაკრიში ფრანგულ ტექნიკურ ლიცეუმში. ახალგაზრდობიდან აქტიურად მონაწილეობდა პოლიტიკურ საქმიანობაში. არის აფრიკის დემოკრატიული გაერთიანების ერთ-ერთი დამაარსებელი. 1952 წლიდან გვინეის დემოკრატიული პარტიის გენერალური მდივანი. 1956–1958 წწ. საფრანგეთის ეროვნული კრების დეპუტატი. 1958–1984 წლებში დამოუკიდებელი გვინეის პირველი პრეზიდენტი, 1958–1972 წწ. ერთდროულად მთავრობის მეთაური.

## იხილეთ აგრეთვე
* გვინეის პრეზიდენტი

## რესურსები ინტერნეტში
* WebGuinee - Sekou Toure  Publishes full text of books and articles as well photos of Sekou Toure
* Camp Boiro Memorial. Extensive list of reports and articles on the notorious political prison where thousands of victims of the dictatorship of Sekou Toure disappeared between 1960 and 1984.
* More information about Ahmed Sékou Touré (French) 
* BBC Radio: President Sekou Toure Defends One-Party Rule (1959).
* Conflict history: Guinea 
*1st page on the French National Assembly website
*2nd page on the French National Assembly website

კატეგორია:გვინეის პრეზიდენტები
კატეგორია:დაბადებული 9 იანვარი
კატეგორია:დაბადებული 1922
კატეგორია:გარდაცვლილი 26 მარტი
კატეგორია:გარდაცვლილი 1984